CELEX: 32020R1164
Language: lv
Date: 2020-08-06 00:00:00
Title: Komisijas Īstenošanas regula (ES) 2020/1164 (2020. gada 6. augusts), ar ko paredz pagaidu atkāpi no dažiem Īstenošanas regulas (ES) 2019/2072 noteikumiem attiecībā uz pasākumiem, kas veicami, lai novērstu kaitīgā organisma Agrilus planipennis Fairmaire ievešanu un izplatīšanos Savienībā no Kanādas un Amerikas Savienotajām Valstīm

7.8.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 258/6
               
            
         KOMISIJAS ĪSTENOŠANAS REGULA (ES) 2020/1164
         (2020. gada 6. augusts),
         ar ko paredz pagaidu atkāpi no dažiem Īstenošanas regulas (ES) 2019/2072 noteikumiem attiecībā uz pasākumiem, kas veicami, lai novērstu kaitīgā organisma Agrilus planipennis Fairmaire ievešanu un izplatīšanos Savienībā no Kanādas un Amerikas Savienotajām Valstīm
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/2031 (2016. gada 26. oktobris) par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (1), un jo īpaši tās 41. panta 2. punktu,
         tā kā:
         
                     (1)
                  
                  
                     Padomes Direktīva 2000/29/EK (2) ir atcelta un aizstāta ar Regulu (ES) 2016/2031, bet tās pielikumu noteikumi ir aizstāti ar Komisijas Īstenošanas regulas (ES) 2019/2072 (3) noteikumiem.
                  
               
                     (2)
                  
                  
                     
                        Agrilus planipennis Fairmaire ir kaitīgais organisms, kas Īstenošanas regulas (ES) 2019/2072 II pielikuma A daļā norādīts kā organisms, par kuru nav zināms, vai tas ir sastopams Savienības teritorijā. Tas kā prioritārs kaitīgais organisms ir norādīts arī Komisijas Deleģētajā regulā (ES) 2019/1702 (4).
                  
               
                     (3)
                  
                  
                     Balstoties uz informāciju, ko Eiropas Komisija apkopojusi divu 2018. gada revīziju laikā Kanādā un Amerikas Savienotajās Valstīs, Direktīvas 2000/29/EK IV pielikuma A daļas I iedaļas 2.3. punkta b) apakšpunktā minēto nosacījumu īstenošana pirms eksporta netika pietiekami pārbaudīta. Tāpēc ar Komisijas Īstenošanas lēmumu (ES) 2018/1959 (5)
                        Fraxinus L., Juglans ailantifolia Carr., Juglans mandshurica Maxim., Ulmus davidiana Planch. un Pterocarya rhoifolia Siebold un Zucc. koksni, kuras izcelsme ir Kanādā un Amerikas Savienotajās Valstīs (“norādītā koksne”), ir atļauts ievest Savienībā tikai ar oficiāliem apliecinājumiem, kā norādīts Direktīvas 2000/29/EK IV pielikuma A daļas I iedaļas 2.3. punkta a) un c) apakšpunktā. Īstenošanas lēmuma (ES) 2018/1959 termiņš beidzās 2020. gada 30. jūnijā.
                  
               
                     (4)
                  
                  
                     Īstenošanas regulas (ES) 2019/2072 VII pielikuma 87. punktā paredzēti īpaši noteikumi, kas vajadzīgi, lai novērstu kaitīgā organisma Agrilus planipennis Fairmaire ievešanu un izplatīšanos Savienībā caur koksni, kuras izcelsme ir konkrētās trešajās valstīs. Direktīvas 2000/29/EK IV pielikuma A daļas I iedaļas 2.3. punkta b) apakšpunkta noteikumi tagad ir atspoguļoti Īstenošanas regulas (ES) 2019/2072 VII pielikuma 87. punkta b) apakšpunktā.
                  
               
                     (5)
                  
                  
                     Ņemot vērā 2018. gadā Kanādā un Amerikas Savienotajās Valstīs veikto Komisijas revīziju rezultātus, joprojām tiek uzskatīts par lietderīgu Fraxinus L., Juglans ailantifolia Carr., Juglans mandshurica Maxim., Ulmus davidiana Planch. un Pterocarya rhoifolia Siebold un Zucc. koksni, kuras izcelsme ir šajās trešās valstīs, atļaut ievest Savienībā tikai ar oficiāliem apliecinājumiem, kā norādīts Īstenošanas regulas (ES) 2019/2072 VII pielikuma 87. punkta a) un c) apakšpunktā.
                  
               
                     (6)
                  
                  
                     Šī regula būtu jāpiemēro līdz 2023. gada 30. jūnijam, lai varētu pārskatīt Īstenošanas regulas (ES) 2019/2072 VII pielikuma 87. punktu, pamatojoties uz zinātnes un tehnikas attīstību.
                  
               
                     (7)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Atkāpjoties no Īstenošanas regulas (ES) 2019/2072 VII pielikuma 87. punkta noteikumiem, Fraxinus L., Juglans ailantifolia Carr., Juglans mandshurica Maxim., Ulmus davidiana Planch. un Pterocarya rhoifolia Siebold un Zucc. koksni (“norādītā koksne”), kas aprakstīta šīs regulas pielikumā, kuras izcelsme ir Kanādā un Amerikas Savienotajās Valstīs, atļauts ievest Savienībā tikai ar oficiāliem apliecinājumiem, kā norādīts minētā 87. punkta a) un c) apakšpunktā.
         
         
            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro līdz 2023. gada 30. jūnijam.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 6. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 317, 23.11.2016., 4. lpp.
         
         
            (2)  Padomes Direktīva 2000/29/EK (2000. gada 8. maijs) par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (OV L 169, 10.7.2000., 1. lpp.).
         
            (3)  Komisijas Īstenošanas regula (ES) 2019/2072 (2019. gada 28. novembris), ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (OV L 319, 10.12.2019., 1. lpp.).
         
            (4)  Komisijas Deleģētā regula (ES) 2019/1702 (2019. gada 1. augusts), ar ko papildina Eiropas Parlamenta un Padomes Regulu (ES) 2016/2031, izveidojot prioritāro kaitīgo organismu sarakstu (OV L 260, 11.10.2019., 8. lpp.).
         
            (5)  Komisijas Īstenošanas lēmums (ES) 2018/1959 (2018. gada 10. decembris), ar ko attiecībā uz pasākumiem, kas veicami, lai novērstu kaitīgā organisma Agrilus planipennis (Fairmaire) ievešanu un izplatīšanos Savienībā caur koksni, kuras izcelsme ir Kanādā un Amerikas Savienotajās Valstīs, atkāpjas no Padomes Direktīvas 2000/29/EK (OV L 315, 12.12.2018., 27. lpp.).
      
      
         
            PIELIKUMS
            
               Norādītā koksne, kas minēta 1. pantā
            
            Norādītā koksne ir koksne, kas aprakstīta šajā tabulā:
            
                        Augi, augu produkti un citi objekti
                     
                     
                        KN kodi
                     
                  
                        
                           Fraxinus L., Juglans ailantifolia Carr., Juglans mandshurica Maxim., Ulmus davidiana Planch. un Pterocarya rhoifolia Siebold un Zucc. koksne, izņemot:
                        
                                    —
                                 
                                 
                                    šķeldu, skaidas, zāģskaidas, ēveļskaidas, koksnes atlikumus un atgriezumus, kas pilnīgi vai daļēji iegūti no šiem kokiem,
                                 
                              
                                    —
                                 
                                 
                                    koksnes iepakojamo materiālu, t. i., iepakojuma kastes, kārbas, redeļkastes, kabeļspoles un citus līdzīgus iepakojuma materiālus, kā arī paliktņus, kastu paliktņus un citus kravu paliktņus, paliktņu apmales un kravas stiprinājumus neatkarīgi no tā, vai tos faktiski izmanto, pārvadājot dažādus izstrādājumus, izņemot stiprinājumus, ar kuriem ir nostiprināta koksnes krava, kas ir veidots no tāda paša veida un kvalitātes koksnes kā pārējā krava, un atbilst tām pašām Savienības fitosanitārajām prasībām kā pārējā krava,
                                    taču ieskaitot koksni, kas nav saglabājusi savu dabisko apaļo virsmu, un mēbeles un citus priekšmetus, kas izgatavoti no neapstrādātas koksnes
                                 
                              
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4408 90 15 
                        ex 4408 90 35 
                        ex 4408 90 85 
                        ex 4408 90 95 
                        ex 4416 00 00 
                        ex 9406 10 00